Γρα Κερά Χανίων

Η Γρα Κερά είναι μικρός οικισμός της Κρήτης στην Περιφερειακή Ενότητα Χανίων.

 Γενικά στοιχεία - αξιοθέατα 
Η Γρα Κερά βρίσκεται στο βορειοδυτικό τμήμα του νησιού, βορειοδυτικά των Λευκών Ορέων, σε υψόμετρο 310 μέτρα. Απέχει περίπου 40 χιλιόμετρα Δ.-ΝΔ. από τα Χανιά, 24 χιλιόμετρα ΝΔ. από το Γεράνι (έδρα του δήμου) και 1,5 χιλιόμετρο Ν.-ΝΑ. από τα Δελιανά. 

Θρησκευτικό αξιοθέατο είναι η Μονή Γρας Κεράς,  αφιερωμένη στο Γενέσιο της Θεοτόκου η οποία ανακαινίστηκε και διακοσμήθηκε με νέο τέμπλο το 1953. Το όνομά της προέρχεται από την Ιερά Κερά (Παναγιά) και το 1632 αναφέρεται ως μετόχι της Μονής Οδηγητρίας Κυρίας Γωνιάς στο Κολυμβάρι. Το καθολικό της μονής έχει χαρακτηριστικό διάκοσμο της Ενετοκρατίας, βρίσκεται στη μέση του μοναστηριακού συγκροτήματος και γύρω του υπάρχουν τα κελιά των μοναχών, φούρνος, πηγάδι και στάβλος.

Το χωριό αναφέρεται επίσημα, το 1925 να προσαρτάται στην τότε κοινότητα Πανεθύμου. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με τα Δελιανά, το Καλάμι, την Καμάρα και τον Πύργο αποτελούν την κοινότητα Δελιανών, που ανήκει στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 17 κάτοικοι ενώ με αυτήν του 2011 ήταν 20«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10898 (σελ. 424 του pdf).

 Εξωτερικοί σύνδεσμοι 

 Γρά Κερά - Μονή - Καλάμι : Δήμος Πλατανιά στο youtube.
 Μονή Γρας Κεράς στον ιστότοπο https://golden-greece.gr/.
 Μονή Γεννέσιο της Θεοτόκου - Γρα Κερά Κισσάμου στο youtube.

 Παραπομπές 

Γρα Κερά
Γρα Κερά